ПРОТОКОЛ

гр. ЛЕВСКИ, 16.09. 2014 г.
Левченски районен съд в публичното съдебно заседание на шестнадесети септември 2014 г.  в състав:

       Председател: МАРГАРИТА ДИМИТРОВА


                 Съдебни заседатели: 

при участието на секретаря _И.П._ и прокурора Диана Мицканова сложи за разглеждане _н.о.х.д.​ № 254, по описа за 2014 г.  докладвано от съдия Димитрова.
На именното повикване в _10:45_ часа се явиха:

ПОДСЪДИМИЯТ Р.С. – явява се лично и с адв. С. ***, назначен за служебен защитник на досъдебното производство.

ЗА РП-ЛЕВСКИ – явява се прокурор Диана Мицканова. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ.С. – Да се даде ход на делото. 

ПОДСЪДИМИЯТ – Да се даде ход на делото.


Съдът

ОПРЕДЕЛИ:





ДАВА ХОД НА ДЕЛОТО:

НАЗНАЧАВА на основание 382, ал.3 от НПК за служебен защитник на подсъдимия Р.С. – адв.М.С. ***.

СНЕ САМОЛИЧНОСТТА НА ПОДСЪДИМИЯ:

Р.С. - ***, ЕГН **********.

На страните се разясняват правата по чл. 274 и 275 от НПК

ПРОКУРОРЪТ - Не правим отводи. Нямам искания. Постигнали сме споразумение с РП - Левски. Моля споразумението да бъде утвърдено с произтичащите от това законови последици.

АДВ.С. - Не правим отводи, нямаме нови искания. 

ПОДСЪДИМИЯТ - Не правя отводи, нямам нови искания. 

АДВ.С. - Постигнали сме споразумение с РП - Левски. Моля споразумението да бъде утвърдено с произтичащите от това законови последици.

ПОДСЪДИМИЯТ - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението. Считам, че същото не противоречи на закона и морала.

Съдът намира, че на основание чл.382, ал.5 от НПК следва да предложи промени в постигнатото между страните на досъдебното производство споразумение касаещи разпореждането с веществените доказателства 1б р. каруца собственост на А.М. от *** като бъде постановено вместо същата да остане по делото до произнасяне по отношение на другия обвиняем, връщане на нейния собственик, който е различен от подсъдимия, макар и така описаното веществено доказателство да е послужило за извършване на престъплението.

Съдът дава възможност на страните да вземат становище по предложените промени в постигнатото между тях споразумение на досъдебното производство.

ПРОКУРОРЪТ – Съгласни сме.

АДВОКАТ С. – В съответствие на закона е предложението тъй като се намираме в процедура по НПК и е приложи наказателното законодателство, веща не е собственост на подсъдимия и веща следва да се върне на нейния собственик.

ПОДСЪДИМИЯТ – Съгласен съм.

 
Съдът намира предвид изразеното съгласие от страните с предложените от съда промени в постигнатото между тях споразумение същото се явява пълно и не следва да бъдат внасяни други промени в него, поради което

ОПРЕДЕЛИ:


ВПИСВА в съдебния протокол съдържанието на окончателното споразумение постигнато по н.о.х.д.№254/2014 г. по описа на РС-Левски (бързо производство №ЗМ 198/2014 г. по описа на РУП – Левски, пр.пр.№960/2014 г. по описа на РП - Левски) между РП-Левски, подсъдимия Р.С., ЕГН ********** и служебният му защитник адв.М.С. ***, съгласно което:

Подсъдимият Р.С. се признава за виновен в това, че на на 28.08.2014 г., в местността „Бабичина”, в землището на с.Асеновци, обл.Плевен, от частен горски имот №330002 - широколистна гора по регистъра на земеделски земи на ОС „Земеделие” гр.Левски, собственост на ОУ „Христо Ботев” с.Асеновци, в съучастие като съизвършител с Ш.Х., ЕГН ********** ***, без редовно писмено позволително, отсякъл чрез моторен трион с неустановена марка и извозил до *** чрез ППС – каруца, собственост на А.М. от *** дърва за огрев от акация – част от горски фонд - един пространствен куб.м. на стойност 60 лева, като случаят е маловажен. 

Деянието съставлява престъпление по чл.235, ал.6, във вр. с ал.1, пр.1 и пр.5, във вр. с чл.20, ал.2 от НК
Налице е извършено деяние. Деянието е извършено от подсъдимия Р.С.. Извършено е виновно при форма на вината пряк умисъл.


За извършеното престъпление на подсъдимия С. се налага наказание при условията на чл.235, ал.6, във вр. с ал.1, пр.1 и пр.5, във вр. с чл.20, ал.2, във вр. с чл.55, ал.1, т.2, б.”б”, във вр. с чл.42а от НК наказание ПРОБАЦИЯ, със следните пробационни мерки:

- по чл.42а, ал.2, т.1 от НК - задължителна регистрация по настоящ адрес за срок от ШЕСТ МЕСЕЦА, с явяване пред пробационен служител или определено от него длъжностно лице - два пъти седмично;

- по чл.42а, ал.2, т.2 от НК - задължителни периодични срещи с пробационен служител за срок от ШЕСТ МЕСЕЦА.

Веществените доказателства: 

На основание чл.53, ал.1, б.”а” от НК се ОТНЕМА в полза на държавата 1 бр. моторен трион, с неустановена марка, собственост на подсъдимия Р.С., който е послужил за извършване на престъплението.

Вещественото доказателство: 1 бр. каруца, собственост на А.М. от ***, следва да се върне на собственика след влизане в сила на споразумението. 

На основание чл.235, ал.7 от НК се ОТНЕМА в полза на държавата предмета на престъплението – 1 пространствен куб. метър дърва от акация, които се намират на съхранение в РУ на МВР – Левски.

С деянието не са причинени имуществени вреди.


Направените разноски на досъдебното производство в размер на 45 лв. се възлагат на подсъдимия С. в частта ½, а именно 22.50 лв., които следва да бъдат внесени по сметка на ОД на МВР – Плевен.
ПРОКУРОР:  

ЗАЩИТНИК:
           ПОДСЪДИМ:

(Д.Мицканова)
          (адв.С.)

           (Р.С.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:

НА ОСНОВАНИЕ чл.382 от НПК ОДОБРЯВА постигнатото по н.о.х.д.№254/2014 г. по описа на РС-Левски (бързо производство №ЗМ 198/2014 г. по описа на РУП – Левски, пр.пр.№960/2014 г. по описа на РП - Левски) между РП-Левски, подсъдимия Р.С., ЕГН ********** и служебният му защитник адв.М.С. ***, споразумение.


На основание чл.24, ал.3 от НПК прекратява наказателното производство по н.о.х.д.№254/2014 г. по описа на РС-Левски (бързо производство №ЗМ 198/2014 г. по описа на РУП – Левски, пр.пр.№960/2014 г. по описа на РП - Левски).

ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 11:00 часа.

СЕКРЕТАР: 

      ПРЕДСЕДАТЕЛ:
